kardosdrur/scandi-wiki huggingface dataset:
Whitstable

Whitstable er en lille havneby i den sydøstlige del af England ca. 80 km fra London. Byen har  indbyggere og er bl.a. kendt for sine østers og sin årlige østersfestival. Der findes desuden en del restauranter i byen som serverer fisk og skaldyr.

Whitstable er bl.a. venskabsby med Albertslund.

Eksterne henvisninger 

 Whitstable turist-site 
 Whitstable Østers Festival

Byer i England
Kent
Hvalpsund

Hvalpsund er et sund i Limfjorden i Danmark. Hvalpsund er et smalt dybt sund, fra Risgårde Bredning og ind til Lovns Bredning og Skive Fjord i Limfjorden.

Ved Hvalpsund ligger byen med samme navn (Hvalpsund) og der er en færgeforbindelse over sundet fra Hvalpsund til Sundsøre, færgeselskabet kaldes Hvalpsund-Sundsøre Færgefart I/S.

Hvalpsund nævnes 1449 som Hwelpessund 'sundet med (sælhunde)hvalpe' (Gyldendal - Den Store Danske).

Limfjorden
Sunde i Danmark
Říčany

Říčany er en by i Tjekkiet godt 20 km sydøst for Prag. Indbyggertallet i selve byen er  og i hele kommunen ca. 30.000. Byen er bl.a. kendt for sin borgruin, som daterer sig tilbage til ca. 1260-1270.

Ricany er bl.a. venskabsby med Albertslund.

Kildeangivelser

Eksterne henvisninger 

 Ricany officielt site

Byer i Tjekkiet
Landolfshausen

Landolfshausen er en by og kommune i det centrale Tyskland, beliggende under Landkreis Göttingen, i den sydlige del af delstaten Niedersachsen. Kommunen, der har knap 1100 indbyggere (2012), er en del af amtet (samtgemeinde) Radolfshausen.

Geografi 
Landolfshausen er beliggende ved floden Suhla, omkring 18 km øst for Göttingen og 10 km vest for Duderstadt. Nabokommuner er Ebergötzen, Seulingen og Waake.

Til kommunen hører (ud over selve byen) landsbyerne Mackenrode, Potzwenden og Falkenhagen.

Eksterne henvisninger 

 Officiel website

Byer i Niedersachsen
Byer i Kreis Göttingen
Kommuner i Niedersachsen
Borken

Borken er en by i den tyske delstat Nordrhein-Westfalen ca. 10 km fra den hollandske grænse. Byen har ca. 40.000 indbyggere og er bl.a. kendt for sine mange gamle bygninger, heriblandt den over 1.000 år gamle St. Remigius-kirke.

Borken er bl.a. venskabsby med Albertslund.

Eksterne henvisninger 
 Borken officielt site

Byer i Tyskland
Hanse
Grabow

Grabow er en by i det nordøstlige Tyskland med ca. 5750 indbyggere (2012), beliggende under Landkreis Ludwigslust-Parchim i delstaten Mecklenburg-Vorpommern. I 1725 raserede en brand, som gjorde det af med stort set alle de gamle huse. Byen er derfor præget af bindingsværkshuse bygget op gennem 1700-tallet, heriblandt et markant rådhus fra 1726.

Grabow er bl.a. venskabsby med Albertslund.

Eksterne henvisninger 

 Grabow officielt site

Kommuner i Mecklenburg-Vorpommern
Byer i Kreis Ludwigslust-Parchim
Rulleleje

Et rulleleje er et leje hvor der mellem inderringen og yderringen er ruller. Disse ruller har til formål at mindske friktion (som i et kugleleje).

Rullernes hovedform er enten cylindrisk, konisk eller sfærisk deraf afledes de tre hovedtyper: cylindriske rullelejer, koniske rullelejer og sfæriske rullelejer

Cylindrisk rulleleje
Det cylindriske rulleleje har cylindriske ruller og er velegnet til opgaver primært bestående af radial last. Lejet kan rotere hurtigt i forhold til sit bæretal og anvendes eksempelvis i toghjul, gearkasser og CNC-spindler.

Konisk rulleleje
Det koniske rulleleje blev patenteret at Henry Timken i 1898. Koniske rullelejer findes sædvanligvis med 1,2 eller 4 rækker koniske ruller og er velegnet hvor der optræder en kombination af aksiale og radiale belastning.

Eksempler hvor man finder anvendelse af koniske rullelejer er i gearkasser, hjulaksler (eks. tog og lastbiler) og som hovedlejer i multimegawatt vindmøller.

Sfærisk rulleleje
Det sfæriske rulleleje har sfæriske ruller som kan arbejde under vinkelstilling da inder- og yderring har en passede skålform. Lejet er således mere tolerant overfor unøjagtigheder og skæv montage.

Lejet har stor kapacitet i radial retning og fungerer også med en vis grad af aksial belastning (gerne under 15 % af den radiale last). Lejet er således et godt all-round leje og er derfor meget udbredt i industrien.

Timken er, anno 2014, verdens største producent af koniske rullejer  .

Se også 
Kugleleje

Kilder 

Maskinlejer
Ioniseringsenergi

Ioniseringsenergi er energien, som kræves for at fjerne et elektron fra atomet eller molekylet som elektronet er bundet til. Ioniseringsenergi måles i elektronvolt (eV). 

Elektronet kan i det enkelte atom (hydrogenatom) være bundet i forskellige baner, n, givet ved bindingsenergien:
 
hvor k er 13,6 eV.

Ioniseringsenergien for elektronet i den stærkeste bundne tilstand (grundstilstanden med n = 1), bliver så 13,6 eV. 

For molekyler defineres ioniseringsenergien som den minste energi et molekyle i gasfasen må tilføres for at elektron skal kunne frigøres fra molekylet. Der dannes dermed et positivt ladet ion. Ioniseringsenergi kan derfor også defineres som den minste energi, som må til for at danne et positivt ladet ion.

Ioniseringsenergier måles ved bombardement med elektroner eller ved belysning med ultraviolet lys. Den informationen, som sådanne målinger giver, er vigtig for at forstå ionenes fysik og kemi. 

Fysisk kemi
Kvantemekanik
Ioner
Kvantekemi
Bindingsenergi
Rosenhovedet dværgpapegøje

Rosenhovedet dværgpapegøje (Agapornis roseicollis) er en dværgpapegøje, der findes i den nordlige del af Sydafrika, Namibia og den sydlige del af Angola.

Indenfor fugleopdræt er det den mest almindelige dværgpapegøje, hvor den findes i utallige mutationer og er kendt for at være en nem og ynglevillig fugl. Den kan dog være meget støjende og aggressiv overfor andre fugle.

Udover nominatformen findes underarten Agapornis roseicollis catumbella, der findes i det sydvestlige Angola.

Kilder 
 BirdLife International 2013. Agapornis roseicollis. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra det sydlige Afrika
Papegøjer
Rødhovedet dværgpapegøje

Rødhovedet dværgpapegøje (Agapornis fischeri) er en dværgpapegøje, der findes i et relativt lille område i det nordlige Tanzania.

Den er indenfor fugleopdræt almindeligt udbredt i Danmark og er nem og ynglevillig. Den er både mindre støjende og mindre aggressiv end rosenhovedet dværgpapegøje. Der er opstået en del mutationer af denne art.

Kilder 
 BirdLife International 2013. Agapornis fischeri. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra Østafrika
Papegøjer
Sorthovedet dværgpapegøje

Sorthovedet dværgpapegøje (Agapornis personatus) er en dværgpapegøje, der findes i det østlige Tanzania og nordover ind i Kenya.

Ligesom den rødhovedede dværgpapegøje er den meget almindeligt udbredt indenfor fugleopdræt i Danmark. Den er ligeledes nem og ynglevillig. Den kan være aggressiv overfor andre fugle. Også her findes en del mutationer.

Kilder 
 BirdLife International 2013. Agapornis personatus. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra Østafrika
Papegøjer
Sortkindet dværgpapegøje

Sortkindet dværgpapegøje (Agapornis nigrigenis) er en dværgpapegøje, der lever i skovene langs flodbredder i det sydvestlige Zambia samt det nordøstlige Namibia, det nordlige Botswana og den vestlige del af Zimbabwe.

Sortkindet dværgpapegøje er indenfor fugleopdræt en relativ almindelig dværgpapegøje, der også kaldes sodbrunhovedet dværgpapegøje. Denne er ynglevillig og har et behageligt temperament. Kan holdes sammen med andre fugle. Der er opstået enkelte mutationer indenfor denne art.

Kilder 
 BirdLife International 2013. Agapornis nigrigenis. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra det sydlige Afrika
Papegøjer
Gneisenau (flertydig)

Gneisenau har flere betydninger:

Personer 
 August von Gneisenau (1760-1831) – prøjsisk feltmarskal

Tyske krigsskibe 
 Gneisenau (1879) – tysk tre-mastet fregat, søsat i 1879, forliste i 1900
 Gneisenau (1906) – tysk krydser, søsat i 1906, sænket i 1914
 Gneisenau (1936) – tysk slagkrydser, søsat i 1936, sænket i 1945
 Gneisenau (skoleskib) (1958-1977) – tysk fregat-skoleskib, tidligere HMS Oakely

Forskelligt 
 Gneisenau koncentrationslejr – tysk lejr fra anden verdenskrig
 Gneisenau Slot – slot i Østrig
 Gneisenaustraße (station) – undergrundsstation i Berlin
Jordbærhovedet dværgpapegøje

Jordbærhovedet dværgpapegøje (Agapornis lilianae) er en dværgpapegøje, der findes i et lille område i Afrika mellem floderne Zambezi, Luangwa og Shire.

Indenfor fugleopdræt er arten knap så almindelig i Danmark som andre dværgpapegøjer. Den har som den sortkindede et behageligt temperament, så den kan holdes sammen med andre fugle. Den er dog mere sart end de andre arter. Der kendes enkelte mutationer.

Kilder 
 BirdLife International 2013. Agapornis lilianae. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra det sydlige Afrika
Papegøjer
Tarantadværgpapegøje

Tarantadværgpapegøje (Agapornis taranta) er en dværgpapegøje, der findes i Etiopiens bjergrige terræn.

I fangenskab 
Tarantadværgpapegøje er ikke så almindelig indenfor dansk fugleopdræt som andre dværgpapegøjer og kan være svær at anskaffe. Det er en meget stilfærdig fugl. I ynglesæsonen er den aggressiv overfor artsfæller. Kan bedre tåle kulde end de andre arter. Har den uvane at den gerne vil pille fjerene af sin partner og sine unger.

Kilder 
 BirdLife International 2013. Agapornis taranta. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra Østafrika
Papegøjer
Mesterholdenes Europa Cup finale 1988

Mesterholdenes Europa Cup finale 1988 var en fodboldkamp der blev spillet den 25. maj 1988. Kampen blev spillet foran 64.000 tilskuere på Neckarstadion i Stuttgart, og skulle finde vinderen af Mesterholdenes Europa Cup 1987-88. De deltagende hold var hollandske PSV Eindhoven og portugisiske S.L. Benfica. Det var kulminationen på den 33. udgave af Europa Cuppen siden etableringen af Europas fineste turnering for klubhold i 1955. Det var første gang at PSV var nået frem til finalen. Det var Benficas sjette finale i turneringen, hvor den første gang var i 1961 da det blev til en sejr over FC Barcelona. 

Hollænderne havde de tre danske spillere Søren Lerby, Ivan Nielsen og Jan Heintze med i hele kampen.

PSV Eindhoven vandt kampen efter straffesparkskonkurrence, da både den ordinære og forlængede spilledtid var endt uden scoringer.

Kampen blev ledet af den italienske dommer Luigi Agnolin.

Kampen

Detaljer

Eksterne henvisninger 
 European Champion Clubs' Cup 1987/88  på UEFAs hjemmeside

Referencer 

1988
Finale 1988
PSV Eindhoven
S.L. Benfica
Fodbold i 1988
Stuttgart
Gråhovedet dværgpapegøje

Gråhovedet dværgpapegøje (Agapornis canus) er en dværgpapegøje, der stammer fra Madagaskar.

Indenfor dansk fugleopdræt er gråhovedet dværgpapegøje ikke ret almindelig. Den er mere sky og stilfærdig end de andre arter af dværgpapegøjer. Den kan være aggressiv overfor artsfæller, så den trives bedst i par. Er desuden  ømfindtlig overfor kulde. Der findes måske en enkelt mutation af arten.

Underarten Agapornis canus ablectania findes på det sydlige Madagaskar.

Kilder 
 BirdLife International 2013. Agapornis canus. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Madagaskars fugle
Papegøjer
Gibson Girl

En Gibson Girl var et mode- og kvindeideal i USA, der blev skabt af den amerikanske illustrator Charles Dana Gibson (1867-1944) omkring år 1900 og varede i ca. tyve år. En Gibson Girl var en "moderne amerikansk kvinde", der blev præsenteret i ofte satiriske tegninger og historier i aviser og magasiner. Hun blev fremstillet som ungdommelig og feminin, høj og slank med tydelige kvindelige former holdt sammen i et korset, men sporty og aktiv og ikke afklædt. 

Gibson fremstillede en række tegninger i sort-hvid fra 1896 og fremover. Disse blev særdeles populære og resulterede i serien Mr. Pipps, der første gang blev trykt i tidskriftet Collier's Weekly i 1899. Gibson-pigerne blev portrætteret i forskellige omgivelserne, for eksempel som golfspiller, men hendes specielle personlighed blev altid understreget af timeglasfiguren, moderigtigt tøj og frisurer, samt lange kjoler, store hatte og langt hår sat op i en pompadour. 

Gibson Girls optrådte ofte i magasinet Life, som Gibson fast leverede flere illustrationer til i perioden indtil 1920.

Gibson Girls blev ofte i samtiden brugt som reklamefigur for en række kommercielle produkter. 

Efter 1. verdenskrig ændrede kvindeidealet sig, og "moderne" kvinder blev ikke længere så ofte fremstillet som Gibson Girls, men derimod oftere som de såkaldte flappers.

Galleri

Eksterne links 

 The Gibson Girl analyzed by her originator, Sunday Magazine, 20.11.1910 
 ''American Beauties - Drawings from the Golden Age of Illustration 
Charles Dana Gibson and the Gibson Girls  
 The Gibson Girl - Documentary kort dokumentarfilm indtalt af Charles Gibson 

Mode
Feminisme
Orangehovedet dværgpapegøje

Orangehovedet dværgpapegøje (Agapornis pullarius) er en dværgpapegøje, der findes i et stort område, der dækker en række stater i Vest- og Centralafrika.

Fangenskab 
Orangehovedet dværgpapegøje er en meget sjælden dværgpapegøje at finde under beskyttede forhold. De har nogle særlige rede- og ynglekrav, bl.a. bygger de reder i termitboer. Det er dette der gør dem svære at holde.

Underarten Agapornis pullarius ugandae findes i den østlige del af udbredelsesområdet.

Kilder 
 BirdLife International 2013. Agapornis pullarius. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra Centralafrika
Fugle fra Vestafrika
Papegøjer
Mesterholdenes Europa Cup finale 1987

Mesterholdenes Europa Cup finale 1987 var en fodboldkamp der blev spillet den 27. maj 1987. Kampen blev spillet foran 57.500 tilskuere på Praterstadion i den østrigske hovedstad Wien, og skulle finde vinderen af Mesterholdenes Europa Cup 1986-87. De deltagende hold var vesttyske Bayern München og portugisiske FC Porto. Det var kulminationen på den 32. udgave af Europa Cuppen siden etableringen af Europas fineste turnering for klubhold i 1955. Det var femte gang at Bayern var nået frem til finalen, hvor det før var blevet til tre sejre. Det var Portos første finale i turneringen. 

Porto vandt kampen 2-1 på mål af Rabah Madjer og Juary i 77' og 81. minut. Dette var efter at tyskerne var kommet foran i det 25. minut på en scoring af Ludwig Kögl. Den danske angriber Lars Lunde fik de sidste otte minutter på banen for Bayern München. 

Kampen blev ledet af den belgiske dommer Alexis Ponnet.

Kampen

Detaljer

Eksterne henvisninger 
 European Champion Clubs' Cup 1986/87  på UEFAs hjemmeside

Referencer 

1987
Finale 1987
FC Porto
FC Bayern München
Fodbold i 1987
Sport i Wien
Csurgói KK

Csurgói Kézilabda Klub er en ungarsk håndboldklub fra byen Csurgó, som spiller i den ungarske håndboldliga, ved navn Nemzeti Bajnokság I, hvor holdet i sæsonen 2012-13 kom på tredjeplads og vandt bronze. Klubben har kun et herrehold, intet damehold, og har ikke haft det siden, at klubben blev grundlagt i 1920. Lige nu ligger klubben på en tredjeplads med 27 point ud af 16 kampe, hvoraf klubben har vundet 13 af dem. Foruden et herrehold har klubben også et juniorherrehold.

Csurgói KK's præsident er János Varga, mens Erdélyi Péter er administrerende direktør og Imre Vilmos er cheftræner. Foruden Imre Vilmos har herreholdet også en assistenttræner og en massør. Mange flere arbejder også i klubben foruden spillerne, hvor der hos dem kan nævnes navne som Piotr Wyszomirski fra Polen og Gábor Grebenár fra Ungarn.

Historie 

Csurgói KK blev oprettet i 1920 som den lokale håndboldklub i byen Csurgó i Ungarn. Der blev oprettet et herrehold, men der har aldrig været et damehold. Klubben har siden sin begyndelse spillet de fleste af sine år i den ungarske førsteliga, men har også haft nedture i Ungarns andenliga. De har i de seneste år blomstret og er begyndt at spille blandt de bedste, hvor de nu også har fået spillere mange nye og gode spillere ind som Piotr Wyszomirski og Barys Pukhouski. Klubben beviste i sidste sæson, at de var blevet et tophold, da de kom på en tredjeplads.

Bedrifter 

Først i den seneste tid er Csurgó KK blevet et tophold, og det kun blandt de andre ungarske klupper i Nemzeti Bajnokság I. I sidste sæson 2012-13. I denne sæson ligger de i øjeblikket også på en tæt tredjeplads bag Pick Szeged og MKB-MVM Vészprem. Efter at have ligget i B-ligaen nogle sæsoner vandt klubben i 2008 Nemzeti Bajnokság I/B og rykkede derfor op.

Aktuel trup 

Den aktuelle trup for Csurgói KK i sæsonen 2013-14 står nedenfølgende. Klubben er blevet bedre på det seneste og fået bedre spillere, hvor der i en artikel står "Wyszomirski forlænger, Pukhouski kommer". Holdet ligger i øjeblikket på en tredjeplads.

Referencer 

Håndboldklubber fra Ungarn
Etableret i 1920
Mesterholdenes Europa Cup finale 1986

Mesterholdenes Europa Cup finale 1986 var en fodboldkamp der blev spillet den 7. maj 1986. Kampen blev spillet foran 70.000 tilskuere på Estadio Ramón Sánchez Pizjuán i den spanske by Sevilla, og skulle finde vinderen af Mesterholdenes Europa Cup 1985-86. De deltagende hold var ræmænske Steaua Bukarest og spanske FC Barcelona. Det var kulminationen på den 31. udgave af Europa Cuppen siden etableringen af Europas fineste turnering for klubhold i 1955. Det var anden gang at Barcelona var nået frem til finalen, hvor første gang var i 1961. Det var Steauas første finale i turneringen. I første runde af turneringen havde Steaua slået danske Vejle Boldklub ud med en samlet 5-2 sejr over to kampe.

Steaua vandt kampen efter straffesparkskonkurrence, da både den ordinære og forlængede spilledtid var endt uden scoringer. Barcelona brændte alle deres forsøg fra 11-meter pletten, og det rumænske hold kunne fejre deres første europæiske triumf, og den første til Rumænien.

Kampen blev ledet af den franske dommer Michel Vautrot.

Kampen

Detaljer

Eksterne henvisninger 
 European Champion Clubs' Cup 1985/86  på UEFAs hjemmeside

Referencer 

1986
Finale 1986
Steaua Bukarest
FC Barcelona
Fodbold i 1986
Sevilla
Pompadour (frisure)

Pompadour er betegnelsen for en frisure, der er opkaldt efter Madame de Pompadour (1721-1764), elskerinde til Louis XV. Der findes en række variationer over temaet, både for mænd og kvinder, men det grundlæggende koncept er, at håret trækkes opad fra ansigtet og bæret højt over panden, til tider også med håret trukket op langs siderne og fra nakken.

Efter den første popularitet i det 18. århundrede, kom stilen atter på mode, som en det af "Gibson Girl-look'et" i 1890'erne og var fortsat populært indtil 1. verdenskrig.  Stilen kom tilbage igen i 1940'erne. En mandlig variant opstod i 1950'erne i forbindelse med fremkomsten af den tidligere rock and roll med stjerner som Elvis Presley. I Danmark fik 1950'er-udgaven også betegnelsen Anderumpefrisure. Variationer af pompadour-stilen bæres fortsat af mænd og kvinder i det 21. århundrede.

Galleri

Eksterne links 
 The Pompadour Page  med vægt på mandlige 50'er-mode, rock 'n' roll og anderumper  
 How To Style A Pompadour  about.com  - med vægt på moderne pompadour til mænd
 Pompadour på huffingtonpost.com  - moderne Pompadourer for mænd og kvinder

Frisurer
Grønhovedet dværgpapegøje

Grønhovedet dværgpapegøje () er en dværgpapegøje, der findes i Afrika i Liberia, Cameroun, Gabon, Zaire og Uganda.

Fangenskab 
Denne art findes ikke under beskyttede forhold. Det er kun lykkedes få mennesker i fuglens hjemland at holde den i live i kort tid. Ved import er der ingen der har overlevet karantæneperioden.

Underarter 
Der findes tre underarter:
 Agapornis swindernianus swindernianus
 A. s. zenkeri
 A. s. emini

Kilder 
 BirdLife International 2013. Agapornis swindernianus. IUCN Red List of Threatened Species. Version 2013.2
 Dansk Agapornisklub Arkiveret udgave fra 5. juni 2008

Fugle fra Centralafrika
Fugle fra Vestafrika
Papegøjer
Mesterholdenes Europa Cup finale 1984

Mesterholdenes Europa Cup finale 1984 var en fodboldkamp der blev spillet den 30. maj 1984. Kampen blev spillet foran 69.693 tilskuere på Stadio Olimpico i den italienske hovedstad Rom, og skulle finde vinderen af Mesterholdenes Europa Cup 1983-84. De deltagende hold var engelske Liverpool F.C. og italienske AS Roma. Det var kulminationen på den 29. udgave af Europa Cuppen siden etableringen af Europas fineste turnering for klubhold i 1955. Det var fjerde gang at Liverpool var nået frem til finalen, efter at de havde vundet turneringen i 1977, 1978 og 1981. Det var Romas første finale i turneringen. 

Roma gik ind til finalen som favoritter, da kampen blev spillet på deres normale hjemmebane. I det 13. minut bringer Phil Neal englænderne foran, mens Roberto Pruzzo udlignede kørt før 1. halvlegs afslutning. Der blev ikke scoret mere i den ordinære og forlængede spilledtid, og kampen skulle afgøres på straffesparkskonkurrence. Her trak Liverpool det længst strå efter at italienerne havde brændt to forsøg, og Liverpool kunne fejre sin fjerde triumf siden finalen i 1977.

Kampen blev ledet af den svenske dommer Erik Fredriksson.

Kampen

Detaljer

Eksterne henvisninger 
 European Champion Clubs' Cup 1983/84  på UEFAs hjemmeside

Referencer 

1984
Finale 1984
Liverpool F.C.
A.S. Roma
Fodbold i 1984
Sport i Rom
Division 1 (Sverige)

Division 1 er den tredjebedste fodboldrække i Sverige. Ligaen består af 28 hold. Division 1 havde status som den andenbedste række fra 1987 til 1999, men blev erstattet af Superettan fra 2000. I 2006 vendte Division 1 tilbage, nu som den tredjebedste række i Sverige.

Ligaen er delt op i to, en nordlig og sydlig liga, med 14 hold i hver. Den starter i april og slutter i oktober. Hvert hold spiller hjemme og ude mod hvert hold en gang per sæson, hvilket giver 26 kampe til hvert hold pr. sæson.

Nuværende sæson (2016)

Nord

Syd 

 1 Korrekt ved enden af sæsonen 2016

Statistik

Topscorere nord

Topscorere syd

Referencer 

Fodboldligaer
Fodbold i Sverige
Mesterholdenes Europa Cup finale 1967

Mesterholdenes Europa Cup finale 1967 var en fodboldkamp der blev spillet den 25. maj 1967. Kampen blev spillet foran 45.000 tilskuere på Estádio Nacional i den portugisiske hovedstad Lissabon, og skulle finde vinderen af Mesterholdenes Europa Cup 1966-77. De deltagende hold var skotske Celtic FC og italienske FC Internazionale Milano. 

Det var kulminationen på den 12. udgave af Europa Cuppen siden etableringen af Europas fineste turnering for klubhold i 1955. Det var tredje gang at Inter var nået frem til finalen, efter at de havde vundet turneringen i 1964 og 1965. Det var Celtics første finale i turneringen. 

Kampen blev ledet af den vesttyske dommer Kurt Tschenscher.

Kampen

Detaljer

Eksterne henvisninger 
 European Champion Clubs' Cup 1966/67  på UEFAs hjemmeside

Referencer 

1967
Finale 1967
Celtic F.C.
FC Internazionale Milano
Fodbold i 1967
Sport i Lissabon
Timken

Timken har flere betydninger:
 Timken, Kansas – mindre by i Kansas, USA
 Timken 1111 – amerikansk damplokomotiv bygget i 1930
 Timken Company – amerikansk kuglejeproducent
 Timken High School – skole beliggende I Canton, Ohio, USA
 Timken Museum of Art – amerikansk museum beliggende I San Diego, Californien, USA

Personer 
 Henry Timken – grundlægger af Timken Company
 William R. Timken – tidligere amerikansk ambassadør ambassadør i Tyskland, 2005-2008
Byneset Kirke

Byneset kirke er en middelalderkirke i stin på Byneset i Trondheim, Norge. Kirken blev viet til helgenen St. Mikael. Man ved ikke nøjagtig hvornår kirken blev indviet, men man går ud i fra at det var i 1180. Mærker fra stenhuggernes arbejde viser, at det er de samme som arbejdede på Nidarosdomen. som opførte Byneset kirke.

Kirkebygningen 
Kirken er bygget i romansk stil i natursten. Tårnet blev opført i omkring 1650. I 1656 blev der bygget et våbenhus foran vestportalen, dette blev fornyet i 1811 og 1970'erne.

Eksterne henvisninger 

 
 Byneset Kirke, Byneset, Sør-Trøndelag 
 Byneset kirke Kirkesøg

Kirker i Trondheim